ধরেই নেওয়া হয়, ছোট চুল ছেড়ে রাখা ছাড়া উপায় নেই। সব সময় ছেড়ে রাখতে হবে, এই ভয়ে অনেকে ইচ্ছা থাকলেও চুল ছোট করেন না। ছোট চুলেও বৈচিত্র্য আনা যায় বেঁধে রাখার ধরনে। প্রয়োজন একটু চর্চা। সাহায্য নিতে হবে হেয়ার ক্লিপের। বাজারে হরেক রকম হেয়ার ক্লিপ পাওয়া যায়। ছোট চুলের সাজে বৈচিত্র্য আনতে সামনের দিকে টুইস্ট, ফ্রেঞ্চ বেণি করে আটকে নিলে দীর্ঘ সময় আরাম পাবেন। শুধু ব্লো ডাই করে পেঁচিয়ে ক্লিপ আটকে নিলেও লুকে আসবে ভিন্নতা। ইউটিউবে ছোট চুলের সহজ স্টাইলের ভিডিও পাবেন। সেগুলো দেখে অবসরে চর্চা করতে পারেন।